Premierul României anunță "o vară provocatoare” privind asigurarea necesarului de energie. Întrunire de urgență pentru găsirea soluțiilor
O reuniune a Comandamentului pentru Energie este așteptată să se desfășoare, vineri, după ce premierul Marcel Ciolacu a decis să convoace această ședință de lucru, spunând că este nevoie de ”soluții eficiente” pentru ”o vară provocatoare”. Decizia a venit după ce ministrul Energiei, Sebastian Burduja, a declarat că nu există motive de teamă privind pene de curent generalizate, de blackout, și a făcut apel la simț de răspundere.